סקציה נס ציונה

שחקני סקציה נס ציונה 2022
סקצית כדורגל נס ציונה, הידועה בקיצור כסקציה נס ציונה או ס.כ. נס ציונה, היא קבוצת כדורגל ישראלית מהעיר נס ציונה אשר משחקת בליגה א'. הקבוצה הוקמה בשנת 1955 וצבעי המועדון הם כתום ושחור.

==היסטוריה==

הקבוצה הוקמה בשנת 1955 כאיחוד של ארבע קבוצות – הפועל נס ציונה, מכבי נס ציונה, בית"ר נס ציונה וכוכב הדרום, שהיו כולן קבוצות בליגות הנמוכות ולא הצליחו לבסס את מעמדן. בעונתה השנייה בליגה ג', בשנת 1957, הקבוצה עלתה לליגה ב'. בעונת 1962–1963 עלתה מליגה ב' מחוז דרום לליגה א'. שלוש עונות בלבד לאחר שעלתה לליגה א' (ליגת המשנה דאז), העפילה הקבוצה בסיום עונת 1965–1966 (עם המאמן דוד קרמר) לראשונה לליגה הבכירה. בעונת 1966/1968 שיחקה הקבוצה בליגה הבכירה לראשונה בתולדותיה, כשבין שחקניה בלטו: גברי בן שמעון, מנחם איריס, ברוכ׳לה רוזנשטיין, אליעזר צוויג, לחמי, ויעקב שחר. את העונה הקבוצה סיימה במקום האחרון עם 32 נקודות מתוך 60 משחקים, וכן ספגה 123 שערי חובה.

בעונות לאחר מכן הצליחה לשרוד בליגת המשנה, אך בעונת 1970/1971 ירדה הקבוצה לליגה ב' מבית הדרום של ליגה א'. בעונת 1972/1973 עלתה חזרה לליגה א' והצליחה לשרוד 3 עונות, כאשר בעונת 1974/1975 סיימה במקום ה-15 ושרדה רק בזכות ההחלטה על הגדלת הליגה והקפאת היורדות ממנה באותה עונה. עונה לאחר מכן ירדה לליגה השלישית לאחר שהוקמה הליגה הארצית כליגת המשנה החדשה. מעט לאחר מכן התדרדרה הקבוצה עד לליגה הרביעית. בשנות ה-70 המאוחרות ושנות ה-80 בילתה הקבוצה בליגות הנמוכות ולא הצליחה להתרומם, עד שבשנת 1990 הצליחה הקבוצה לחזור לליגה א', וכעבור שנה העפילה לליגה הארצית והשלימה עלייה של שתי ליגות בשתי עונות.

הקבוצה שיחקה בליגה הארצית במשך שמונה עונות, עד עונת 1998/1999, ולאחר מכן הורדה הקבוצה לליגה א' עקב אי יכולתה להעמיד תקציב ראוי לליגה הארצית.

בשנת 2000 הייתה אמורה הקבוצה לנשור לליגה ב' כשסיימה במקום האחרון בליגה א', אך נשארה בכל זאת בליגה עקב התפרקות של קבוצות אחרות. עונה מאוחר יותר (2001) נשרה נס ציונה לליגה ב', כאשר באותה עונה נוצחה נס ציונה בכל 23 משחקיה הראשונים, ובמשחקים המעטים שנותרו לה הצליחה הקבוצה לצבור שבע נקודות בלבד. בהמשך התפרקה הקבוצה וחדלה מלהתקיים בשל חובות ואי יכולת להעמיד תקציב.

הקבוצה הוקמה מחדש בעונת 2004/2005 בתמיכת העירייה, כאשר החלה את דרכה בליגה ב', כשקבוצה אחרת מנס ציונה בליגה זו - מכבי בן צבי הפכה את שמה לעירוני נס ציונה (ברישומי ההתאחדות נקראה "מכבי בן צבי/עירוני") בקיץ 2005 שינתה הקבוצה את שמה הרשמי לסקציה נס ציונה. הקבוצה העפילה בתום עונת 2004/2005 לליגה א', והעפילה בתום עונת 2005/2006 מליגה א' אל הליגה הארצית (הליגה השלישית דאז), ובכך השלימה עלייה של שתי ליגות תוך שתי עונות. בסיום עונת 2008/2009, עונת סגירתה של הליגה הארצית, העפילה הקבוצה לליגה הלאומית בניסיונה לטפס במעלה הליגות. לאחר ארבע עונות בליגה הלאומית, בתום עונת 2012/2013 ירדה הקבוצה לליגה א' - הליגה השלישית, שם שיחקה במשך חמש עונות, ובסיום עונת 2017/2018 העפילה בחזרה לליגה הלאומית.

את עונת 2018/2019 בליגה הלאומית, תחת הדרכתו של המאמן עופר טלספפה, התחילה הקבוצה בצורה טובה, ואף הייתה אלופת הסיבוב הראשון עם ניצחונות מרשימים 6–0 על הפועל עכו ו-5–1 על הפועל כפר סבא. בהמשך נחלשה וירדה למקום השישי, עם רצף של שישה הפסדים בשבעה משחקים באמצע העונה, ואת הסיבוב השני סיימה במקום השלישי. כעבור שבעה משחקים עם תום העונה הסדירה וללא הפסד בפלייאוף, עשתה הקבוצה היסטוריה והעפילה לליגת העל לראשונה אחרי 51 שנים (רצף ההיעדרות הארוך ביותר של קבוצה שהייתה בליגה הבכירה ושבה אליה), והשלימה עלייה של שתי ליגות בשתי עונות.

לקראת עונת 2019/2020 מונה עמיר תורג'מן למאמן הקבוצה, והוא פוטר ב-5 בפברואר 2020, לאחר שהקבוצה נחלה חמישה הפסדים רצופים ללא כיבוש שער.

ב-2 ביולי 2020 הפסידה הקבוצה 0–1 לעירוני קריית שמונה, במשחק אשר קבע מי מבניהן תרד, ונשרה לליגה הלאומית,<ref></ref><ref></ref> וזאת למרות שרשמה מיקום שיא עבורה בליגה הבכירה, המקום ה-13 בטבלה.

ב-22 באוקטובר 2020 עברה הקבוצה לידיו של איש העסקים רועי אנקווה.

בסיום עונת 2021/2022 העפילה הקבוצה לליגת העל, בפעם השנייה בתוך שנתיים, תחת הדרכתו של המאמן ניר ברקוביץ'. ב-21 בדצמבר 2022 התפטר ברקוביץ' במפתיע מאימון הקבוצה ובאותו יום חתם בעירוני קריית שמונה. ב-4 בינואר 2023 מונה שלומי דורה למאמן הקבוצה עד סוף העונה.<ref></ref> ב-29 באפריל, שני מחזורים לסיום עונת 2022/2023, ירדה הקבוצה באופן רשמי לליגה הלאומית, אחרי עונה אחת בלבד בליגת העל.

גם בעונה לאחר מכן ירדה בסיומה ליגה - לליגה א', לאחר שהרשות לבקרת תקציבים לא אישרה את תקציבה לעונה הבאה<ref></ref>. בהמשך פורסם דו"ח של רשם העמותות שקבע, כי העמותה מתנהלת בניגוד לחוק ולהנחיות רשם העמותות, ובכלל זה – חשש ממשי להברחת נכסים לידיים פרטיות ולחלוקת רווחים אסורה, אי תפקוד מוסדות העמותה, פעילות בניגוד לתקנון העמותה והגשת דיווחים שנתיים לרשם בניגוד לדין<ref></ref>. בעקבות זאת הוציא בית משפט צו פירוק נגד הקבוצה<ref></ref>. בהמשך הסתבר, כי לאגודה חובות של למעלה מ-5.4 מליון ש"ח, כולל כמעט 4 מליון ש"ח למס הכנסה וביטוח לאומי. גם ערבות העיריה שניתנה לקבוצה חולטה בחלקה לכיסוי חובות שכר לשחקנים, והבקרה הורתה להעמיד לדין את העמותה ואת הבעלים רועי אנקווה ומייחסת להם דיווחים כוזבים<ref></ref>. 

ביולי 2024 רכש את הקבוצה יחיעם שרעבי. 

==אצטדיונים==
[[האצטדיון העירוני נס ציונה]]

אצטדיון הבית של הקבוצה הוא אצטדיון עירוני נס ציונה (המכונה גם "אצטדיון הפרדס"), ומשמש בין היתר גם לאירוח משחקים רשמיים במסגרת מוקדמות אליפות אירופה לנבחרות נוער ונערים של ישראל. האצטדיון הוקם בשנת 2001 והחליף את המגרש הישן במרכז העיר נס ציונה, בסמוך לקניותר. האצטדיון מכיל כ-3,500 מקומות עם אופציית הרחבה עתידית. האצטדיון אינו מאפשר אירוח משחקי ליגת העל ולא עונה על צורכי מנהלת הליגות שדורשת אצטדיון המכיל כ-5,000 מקומות.

בעונת 2019/2020 ועונת 2022/2023, כאשר שיחקה בליגת העל שיחקה הקבוצה באצטדיון המושבה בפתח תקווה.

==הישגים==
גביע הטוטו לליגה הלאומית:
* סגנות: 2010/2011, 2021/2022
גביע הטוטו לליגה הארצית:
* סגנות: 2006/2007

==שחקני עבר בולטים==

==סגל נוכחי==
; נכון ל-14 בפברואר 2024

== צוות מקצועי ==
{| class="wikitable"
|מאמן ראשי
| יובל נעים
|-
|עוזר מאמן
| כפיר אלפונטה
|-
|מאמן שוערים
| גילי בן נחום
|-
|מאמן כושר
| גל וקנין
|}

== מאמני הקבוצה בעבר ==
להלן רשימת המאמנים של סקציה נס ציונה מאז הקמת הקבוצה מחדש ב-2004:
{|
|
{| class="wikitable"
!שם
!שנים
!הערות/אירועים בולטים
|-
|לא ידוע
|2004–2006
|עלייה לליגה א' (2004/2005)עלייה לליגה הארצית (2005/2006)
|- style="background-color: #EFEFEF;"
| רונן ויינשטיין
|2006–2007
|
|-
| יעקב בנודיס
|2007–2008
|
|- style="background-color: #EFEFEF;"
| רפאל כהן
|2008–2012
|עלייה לליגה הלאומית (2008/2009)
|-
| יצחק פרנקו
|2012
|
|- style="background-color: #EFEFEF;"
| מני שחר
|2012–2013
|
|-
| רונן ויינשטיין
|2013
|נשירה לליגה א' (2012/2013)
|- style="background-color: #EFEFEF;"
| צחי טיאר
|2013–2014
|
|-
| עופר טלקר
|2014
|
|- style="background-color: #EFEFEF;"
| איציק עובדיה
|2014
|
|-
| שי מאור
|2014–2015
|
|- style="background-color: #EFEFEF;"
| אוהד בוזגלו
|2015–2016
|
|-
| עופר טסלפפה
|2016–2019
|עלייה לליגה הלאומית (2017/2018)עלייה לליגת העל (2018/2019)
|- style="background-color: #EFEFEF;"
| עמיר תורג'מן
|2019–2020
|
|-
| ליאור זדה
|2020
|נשירה לליגה הלאומית (2019/2020)
|- style="background-color: #EFEFEF;"
| אורי גוטמן
|2020–2021
|
|-
| ניר ברקוביץ'
|2021–2022
|עלייה לליגת העל (2021/2022)
|-
| שלומי דורה
|2022–2023
|נשירה לליגה הלאומית (2022/2023)
|-
| איציק ברוך
|2023
|
|-
| יובל נעים
|2023–
|
|}
|}

==קישורים חיצוניים==

* 

==הערות שוליים==

קטגוריה:קבוצות כדורגל ישראליות
קטגוריה:קבוצות כדורגל ששיחקו בליגה הבכירה בישראל
קטגוריה:נס ציונה: מועדוני ספורט
קטגוריה:קבוצות כדורגל שהוקמו ב-1955
קטגוריה:קבוצות כדורגל שהוקמו ב-2005